જો ઇન્વેસ્ટર પોતાની પ્રૉપર્ટીમાં નજીકના ભવિષ્યમાં રહેવા જવાનું વિચારતો હોય તો સ્વાભાવિકપણે એ જાળવી રાખવામાં જ લાભ છે. ૨૦૦૪-’૦૮ની તેજીના સમય દરમ્યાન રેસિડેન્શિયલ પ્રૉપર્ટીની કૅપિટલ વૅલ્યુ એની રેન્ટલ વૅલ્યુ કરતાં વધુ હતી. જ્યારે આ બે વૅલ્યુ વચ્ચેનો ગૅપ વધુ હોય ત્યારે નજીકના ભવિષ્યમાં પ્રૉપર્ટીના ભાવ નથી વધતા. આખરે તો કૅપિટલ વૅલ્યુ અને રેન્ટલ વૅલ્યુ વચ્ચેની સરેરાશ જળવાઈ રહેતી હોય છે. ઇન્વેસ્ટરોએ આ વિશે સતર્ક રહેવું જોઈએ.